Reën in binneland volgende week | Maroela Media
Reën in binneland volgende week
7 Januarie 2016
Reën word van Maandag af oor 'n groot deel van die binneland voorspel volgens die langtermynvoorspelling van die Noorweegse weerdiens.
Dit sal Saterdag reeds plek-plek begin reën. Meer as 40 mm word vir Bela-Bela (Warmbad) en Pretoria voorspel vir Saterdag, maar verder noord is die verwagte reënval skrapser.
Die slegte nuus is dat die voorspelde buie meestal nie groot neerslae gaan oplewer nie. Onder die voorspelde uitsonderings is Kroonstad, wat volgende Donderdag sowat 30 mm kan verwag. Orkney, ook in die mieliedriehoek, kan Maandag 26 mm kry en Donderdag weer sowat 40 mm.
Rustenburg kan Dinsdag bykans 22 mm lafenis verwag en Vryheid Donderdag meer as 30mm. Bloemfontein kan van Maandag af gereelde buie kry, maar sover word groot neerslae nie verwag nie. Kimberley kan Woensdag sowat 14 mm verwag. Upington kan Saterdag 18 Januarie, wanneer die reën elders grootliks gewyk het, sowat 8 mm kry.
Geen reën word in hierdie tyd vir die Wes-Kaap voorspel nie.
Bloemfontein droogte Pretoria Warmbad
DA-borde lê werkloosheid voor Zuma se deur
Gauteng skole dalk gesluit oor 'onaanvaarbare' slaagsyfer
What the fudge??? Noorweegse weerdiens? Sal maar my reenmeter uithaal en kyk hoe akkuraat hulle was.
En wat van die Karoo?
Hier web tuiste, http://www.yr.no/place/South_Africa/ het onstaan nadat studente van die land as 'n taak die weer van verskeie plekke in die wereld moes bepaal oor 'n sekere periode. Dit was so suksesvol dat die Lektor die studente bygestaan het om 'n permanente webtuiste te maak. Gebruik die link bo, gebruik die soek enjin om kleiner dorpies se weer op te soek. Ons gebruik hierdie webtuiste al 3 jaar omdat reen 'n invloed op ons maatskappy se produksie het.
Hi, Piet Pompies, dankie vir die link maar hulle weer voorspelling is baie uit. Die laaste paar dae se temperature in die Vrystaat, Welkom klim tot 49, Die 36 wat hulle sit tussen 17h00 en 23h00 is minimum 38. Oggend temperature begin so 6h00 al by 32. Dink hulle probeer hard maar sukkel….